کرملین سؤزچوسو دمیتری پسکوو تاخیللا یوکلنمیش ایلک تیجارت گمیسی‌نین اوکراینانین اودسا لیمانیندان یولا دوشمه‌سی‌نین "مثبت" اولدوغونو بیلدیریب.
پسکوو پایتاخت موسکوادا گونجل مسئله‌لرله باغلی آچیقلاما‌لار وئریب.
پسکوو تورکیه، اوکراینا، روسیا و بیرلشمیش میللت‌لر تشکیلاتی (بمت) آراسیندا جولای‌ین 22-ده ایمضا‌لانان تاخیل داشینماسی موقاویله‌سی چرچیوه‌سینده ایلک گمی‌نین اوکراینانین اودسا لیمانیندان یولا دوشدوگونه دقت چکیب:
"بو، چوخ، هم ده چوخ مثبت حال‌دیر. بو، ایستانبول-دا کئچیریلن دانیشیق‌لاردا الده اولونموش راضیلاشما‌لارین حیاتا کئچیریلمه‌سینی یوخلاماق اوچون یاخشی فورصت‌دیر. اومید ائدیریک کی، راضیلاشما‌لار بوتون طرف‌لر طرفیندن حیاتا کئچیریله‌جک و ثمره‌لی ایشله‌یه‌جک".
مؤوضوع ایله باغلی روسیا ساوونما ناظیرلیگیندن وئریلن آچیقلامادا، اودسا لیمانیندان آیریلان قارغیدا‌لی یوکلنمیش "رازونی" آدلی سیرالئون بایراق‌لی قورو یوک گمی‌سی‌نین صاباح (2 آوقوست 2022) ایستانبولا چاتماسی‌نین پلانلاشدیریلدیغی بیلدیریلیب.
آچیقلامادا سؤزوگئدن گمی‌نین قارا دنیزین قوزیی- باتی سینداکی دهلیزله حرکت ائتدیگی قئید ائدیلیب.
آچیقلامادا "تاریم محصول‌لاری داشییان ایلک گمی‌نین سویا بوراخیلماسی ایله باغلی اینسانی یاردیم عملیاتی ایستانبول‌داکی بیرگه کووردیناسیا مرکزینده روسیا ظابط‌لری‌نین فعال ایشتیراکی ایله پلانلاشدیریلیب" ایفاده‌لری یئر آلیب.
